Asli ismi-sharifi Kasis Klay bo‘lgan hamda ‘Buyuk’ laqabli bokschi Muhammad Ali o‘limidan ancha avval afsonaga aylanib ulgurgan edi. Jahonning eng hurmatga sazovor sportchisi boks qo‘lqoplarini ilk bor kiyganida 12 yoshda bo‘lgan. Shundan atigi 10 yil o‘tgach, 1964 yilda jahonning og‘ir vazn toifasidagi chempioniga aylandi. Ali, bokschilik faoliyati davomida 61ta jang o‘tkazib, 56tasini g‘alaba bilan yakunlagan, shulardan 37tasida nokaut qayd etgan. Quyida e’tiboringizga uning 5ta eng ajoyib jangini havola etamiz.